ಗಾಂಜಾ ಕಿಂಗ್ ಪಿನ್ ಗಳ ಆರೆಸ್ಟ್: ಸಂಡೂರು ಅರಣ್ಯದಲ್ಲಿ ಕಾರ್ಯಾಚರಣೆ ಚಿತ್ರದುರ್ಗ : ವಡೇರಹಳ್ಳಿ ಜಮೀನಿನಲ್ಲಿ ಗಾಂಜಾ ಬೆಳೆದಿದ್ದ ಆರೋಪಿಗಳನ್ನು ಚಿತ್ರದುರ್ಗ ಪೊಲೀಸರು ಬಂಧಿಸಿದ್ದಾರೆ. ಮೊಳಕಾಲ್ಮುರು ತಾಲೂಕಿನ ವಡೇರಹಳ್ಳಿ ಗ್ರಾಮದಲ್ಲಿ 4 ಎಕರೆಯಲ್ಲಿ ಗಾಂಜಾ ಬೆಳೆದಿದ್ದರು. ಪ್ರಕರಣ ಬಯಲಿಗೆ ಬರುತ್ತಿದ್ದಂತೆ ನಾಲ್ವರು ಕಿಂಗ್ ಪಿನ್ ಗಳು ತಲೆ ಮರೆಸಿಕೊಂಡಿದ್ದರು. ತೀವ್ರ ಶೋಧ ಕಾರ್ಯಾಚರಣೆ ಬಳಿಕ ಸಂಡೂರು ಅರಣ್ಯದಲ್ಲಿ ಅಡಗಿದ್ದಾರೆ ಎಂಬ ಖಚಿತ ಮಾಹಿತಿಯಿಂದ ಹಳ್ಳಿ ಜನರ ವೇಷದಲ್ಲಿ ಹೋದ ಪೊಲೀಸರು ಆರೋಪಿಗಳನ್ನು ಬಂಧಿಸಿದ್ದಾರೆ. ಪ್ರಮುಖ ಆರೋಪಿ ರುದ್ರೇಶ್ ಹಾಗೂ ಸಹೋದರ ಶಿವಕುಮಾರ್, ಸಂಡೂರು ಮೂಲದ ಶ್ರೀನಿವಾಸ್, ಹನುಮಂತಪ್ಪ ಬಂಧನವಾಗಿದ್ದಾರೆ. ಸೆಪ್ಟೆಂಬರ್ 3ರಂದು ವಡೇರಹಳ್ಳಿಯಲ್ಲಿ 10 ಟನ್ ಗಾಂಜಾ ಪತ್ತೆಯಾಗಿತ್ತು. ಪ್ರಮುಖ ಆರೋಪಿ ರುದ್ರೇಶ್ ಸೆರೆಗೆ 3 ತಂಡ ರಚನೆ ಆಗಿತ್ತು. ಕೊನೆಗೂ ಪ್ರಕರಣ ಬೇಧಿಸುವಲ್ಲಿ ಪೊಲೀಸರು ಯಶಸ್ವಿಯಾಗಿದ್ದಾರೆ.